Kun tuomi kukkii

Kun tuomi kukkii on Åke Lindmanin ohjaama värielokuva vuodelta 1962. Melodraamassa talon tytär Liina (Tamara Lund) saa kolme kosijaa, kulkukauppias Mikon, joka haikailee paikoilleen asettumisesta (Mauno Kuusisto), hiukan yksinkertaisen rengin (Leo Lastumäki) ja viinaanmenevä kylänmiehen (Matti Oravisto).Pajukallio, Arto: Elokuvat. Helsingin Sanomat 18.5.2012, s. D 7. Elokuvan juoni on kuitenkin sivuseikka, ja keskeisenä elokuvassa onkin kahden päähenkilön, Liinan ja Mikon, laulu.Taustatietoja tuotannosta. Elonet.fi. Viitattu 18.5.2012.

 Näyttelijät 

 Tuotanto 

Elokuvan syntyyn vaikutti Kuusiston suuri kansansuosio. Karstulla kuvatuissa ulkokohtauksissa sattui vastoinkäymisiä. Lähes koko kuvausajan satoi. Kuvausten alussa sattuneet rankkasateet veivät tuomista kukat, ja kukkia jouduttiin ehostamaan muun muassa koiranputkilla. Kirkkokohtauksen avustajat olivat jo ehtineet poistua palkkiot taskussa, kun kuvaaja huomasi, ettei kamerassa ollutkaan filmiä. Avustajat jouduttiin kutsumaan paikalle uudestaan.

 Arviot 

Kriitikko Olavi Veistäjä kiitti Mauno Kuusiston laulua, Kalle Peronkosken kuvausta ja Erkki Melakosken musiikkia. Muuten hän arvioi tarinan viikkolehtitasoiseksi ja totesi, että ”luulisi katselevansa n. 30 vuotta sitten tehtyä kotimaista elokuvaa. Hyvin näyttävät kestävän nuo kuuluisat suomalaisen elokuvan lapsenkengät - aina vaan”.Lehdistöarvioita. Elonet.fi. Viitattu 31.5.2013. 

 Lähteet 

 Aiheesta muualla 


Luokka:Vuoden 1962 suomalaiset elokuvat
Luokka:Suomalaiset draamaelokuvat
Luokka:Melodraamat
Luokka:Åke Lindmanin ohjaamat elokuvat